— 291 — 



ternes sekundære Helminthosporioser eller Brun spid- 

 set h ed en hos Kornet. Sikrere Vejledning faar man af Mæng- 

 den af H. paa Avnerne, men selv denne kan være misvisende 

 (Nr. 1), hvorfor man ved Valget af Forsøgsmateriale o. 1. er nød- 

 saget til at anstille foreløbige Forsøg over Intensiteten af selve den 

 primære Sygdom ved de for dens Fremkomst gunstigste Betingelser. 



4) Endelig skal det fremhæves, at i/.-mængden i Avnerne i de 

 fleste Tilfælde er større end Mængden af brune Spidser; at den 

 ved de lave Værdier er mindre, maa vel forklares som ovenfor ved 

 Metodens Mangelfuldhed; ved de højere Værdier er der kun en 

 enkelt Undtagelse: Nr. 1 (45.2 pCt. brune Spidser mod 37 pCt. 

 Avner med H. teres). Der er altsaa heller ikke her tilvejebragt 

 noget Bevis mod Opfattelsen af H. teres som Aarsagen til Brun- 

 spidsetheden. 



Af det i dette Afsnit fremførte vil det fremgaa, at Overførelsen 

 af Sygdommen fra Moderplante til Afkom er en Proces, som maa 

 være afhængig af mange forskellige Betingelser. Da det imidlertid 

 ikke er lykkedes mig at klare Enkelthederne i Processens Forløb, 

 maa jeg give Afkald paa at prøve en Forklaring af de paa de fore- 

 gaaende Sider meddelte Fakta; jeg har dog ment mig berettiget til 

 at meddele dem, da de behandlede Spørgsmaal saa vidt mig be- 

 kendt ikke er fremdragne tidligere, selv ved saa velkendte Syg- 

 domme som Sædarternes Brandformer. 



D. Tilbageblik. 



Efter de i det foregaaende meddelte Undersøgelser maa det 

 altsaa antages, at Helminthosporium teres hvert Aar gennemløber 

 et Kresløb , der kortelig kan karakteriseres saaledes : Fra den om 

 Foraaret fremkommende primære Helminthosporiose breder Svam- 

 pen sig i flere eller færre Generationer paa de efterhaanden frem- 

 kommende Bygblade, hvorfra den under Modningen vandrer over 

 paa Kornene ; i dem ligger den i Dvale, indtil Spiringen finder Sted 

 næste Foraar; i de første Spiringsstadier trænger den ind i den 

 spæde Plante, holder sig skjult her og frembringer senere paa dens 

 første Blad en ny primær Helminthosporiose, som danner Udgangs- 

 punktet for et nyt Kresløb af samme Art. Fra dette Hovedkresløb 

 udgaar der mindre Grene, som f. Eks. Udviklingen paa de Byg- 

 planter, der findes i Stubmarken, eller paa Vinterbyg, hvis Blade 

 kan huse Svampen Vinteren over. 



